KOMMISSIONENS FORORDNING (EF) Nr. 1648/95 af 6. juli 1995 om ændring af forordning (EØF) nr. 3887/92 om gennemførelsesbestemmelser for det integrerede system for forvaltning og kontrol af visse EF-støtteordninger

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger (1) (i det følgende benævnt »integreret system«), senest ændret ved forordning (EF) nr. 3235/94 (2), særlig artikel 12, og

ud fra følgende betragtninger:

På baggrund af erfaringerne med gennemførelsen i det integrerede system af den udligningsgodtgørelse for ugunstigt stillede områder, som er omhandlet i artikel 19, stk. 1, i forordning (EØF) nr. 2328/91 af 15. juli 1991 om forbedring af landbrugsstrukturernes effektivitet (3), senest ændret ved forordning (EF) nr. 2843/94 (4), er det nødvendigt at løse visse praktiske problemer, navnlig vedrørende begrænsede områder med særlige ulemper;

efter vedtagelsen af Rådets forordning (EF) nr. 603/95 af 21. februar 1995 om den fælles markedsordning for tørret foder (5), senest ændret ved forordning (EF) nr. 1347/95 (6), og Kommissionens forordning (EF) nr. 785/95 af 6. april 1995 om gennemførelsesbestemmelser til forordning (EF) nr. 603/95 om den fælles markedsordning for tørret foder (7), ændret ved forordning (EF) nr. 1362/95 (8), bør marker, der anvendes til produktion af foder beregnet til tørring, angives særskilt;

for at tage højde for uforudsete omstændigheder bør det tillades producenterne at annullere tilmeldte områder efter de tidspunkter, inden hvilke ændringer af arealstøtteansøgningen kan foretages;

med henblik på en forenkling af sanktionerne vedrørende »areal« og »husdyr«, bør bestemmelserne om disses anvendelse ændres; da reglerne om udtagning er blevet ændret siden vedtagelsen af Kommissionens forordning (EF) nr. 3887/92 (9), ændret ved forordning (EF) nr. 299/95 (10), navnlig med vedtagelsen af de bestemmelser, der muliggør overførsel af udtagningsforpligtelsen fra en producent til en anden, og bestemmelserne om frivillig udtagning, vil det være rimeligt at ændre sanktionerne;

de i denne forordning fastsatte foranstaltninger er i overensstemmelse med udtalelse fra EUGFL-komitéen -

UDSTEDT FØLGENDE FORORDNING:

Artikel 1

I forordning (EØF) nr. 3887/92 foretages følgende ændringer:

1) I artikel 2 indsættes som stk. 5:

»5. En medlemsstat kan beslutte, at visse elementer i det integrerede system ikke skal finde anvendelse på de særlige foranstaltninger, der er fastsat i forordning (EØF) nr. 2328/91, og som vedrører udligningsgodtgørelser for producenter i begrænsede områder som defineret i artikel 3, stk. 5, i Rådets direktiv nr. 75/268/EØF (*), og som gennemføres ved hjælp af kontrakter, der indgås i forbindelse med miljøforanstaltninger, der træffes i overensstemmelse med Rådes forordning (EØF) nr. 2078/92 (**).

(*) EFT nr. L 128 af 19. 5. 1975, s. 1.

(**) EFT nr. L 215 af 30. 7. 1992, s. 85.«2) I artikel 4, stk. 1, tredje afsnit, indsættes følgende punktum:

»- Dog skal produktion af foder med henblik på tørring, det være sig kunsttørring eller soltørring, som omhandlet i forordning (EF) nr. 603/95 (*) anføres særskilt.

(*) EFT nr. L 63 af 21. 3. 1995, s. 1.«3) I artikel 4, stk. 2, litra a), indsættes følgende efter første afsnit:

»Ved afvigelse fra stk. 2 og selv efter de tidspunkter, der er anført i artikel 10, 11 og 12 i forordning (EØF) nr. 1765/92 kan en medlemsstat give tilladelse til at et område kan tilbagetrækkes fra arealstøtteordningen. Ændringen skal meddeles skriftligt, inden den kompetente myndighed har givet nogen meddelelse vedrørende resultaterne af de administrative kontroller, de omhandler de berørte områder eller vedrørende kontrolbesøg på den pågældende bedrift.«

4) I artikel 8, stk. 1, første afsnit, sidste punktum, ændres »20« til »25«.

5) I artikel 9, stk. 2, første afsnit, udgår første og andet led, og i stedet indsættes som eneste led:

». . . hvis det overskydende areal udgør over 3 % eller 2 hektar, men højst 20 % af det fastslåede areal, er nedsættelsen lig med to gange det overskydende areal.«

6) Artikel 9, stk. 4, litra a), affattes således:

»a) Arealer, der ifølge stk. 1-3 er blevet fastslået med henblik på støtteberegningen, anvendes til beregning af loftet for de præmier, der er nævnt i artikel 4g og 4h i forordning (EØF) nr. 805/68, og til beregning af udligningsgodtgørelsen.

Beregningen af det maksimale areal, der berettiger producenter af markafgrøder til udbetaling af godtgørelser, foretages på grundlag af det udtagne areal, der er fastslået, og proportionalt i forhold til de forskellige afgrøder.«

7) Artikel 9, stk. 5, affattes således:

»5. Der ydes ingen støtte for de berørte marker, hvis det konstateres, at de nedenfor anførte udsåede afgrøder ikke opfylder betingelserne i de relevante bestemmelser:

- rapsfrø: artikel 3 i forordning (EØF) nr. 2294/92

- solsikkefrø: artikel 3a i forordning (EØF) nr. 2294/92

- hørfrø: artikel 6a, stk. 4, i forordning (EØF) nr. 1765/92.«

8) I artikel 10, stk. 2, litra b), udgår andet og tredje led, og i stedet indsættes følgende:

»- hvis overskridelsen er på over 5 %, men på højst 20 %, er nedsættelsen lig med det dobbelte af den procent, der svarer til overskridelsen.«

9) I artikel 10, stk. 2, indsættes følgende afsnit inden sidste afsnit:

»Hvis den udligningsgodtgørelse, der er omhandlet i forordning (EØF) nr. 2328/91, beregnes på grundlag af storkreaturer, fastlægges det tilstedeværende antal og de ovenfor omhandlede sanktioner på grundlag af det antal storkreaturer, der svarer til antallet af anførte og konstaterede dyr.«

10) I artikel 10, stk. 4, tilføjes:

»Hvis den udligningsgodtgørelse, der er omhandlet i forordning (EØF) nr. 2328/91, beregnes på grundlag af antallet af storkreaturer, uden at der skelnes mellem arterne af de pågældende dyr, kan de anførte dyr udskiftes med andre dyr, der giver ret til denne godtgørelse, såfremt det tilsvarende antal storkreaturer ikke mindskes, og udskiftningerne finder sted i overensstemmelse med foregående afsnit.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Dog anvendes artikel 1, stykkerne 1, 3, 6, 7, 9 og 10 på støtteansøgninger indgivet for de respektive 1995-præmieår og fremover. De øvrige stykker anvendes på ansøgninger indgivet fra 1996 præmieår og fremover.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 355 af 5. 12. 1992, s. 1.

(2) EFT nr. L 338 af 28. 12. 1994, s. 16.

(3) EFT nr. L 218 af 6. 8. 1991, s. 1.

(4) EFT nr. L 302 af 25. 11. 1994, s. 11.

(5) EFT nr. L 63 af 21. 3. 1995, s. 1.

(6) EFT nr. L 131 af 15. 6. 1995, s. 1.

(7) EFT nr. L 79 af 7. 4. 1995, s. 5.

(8) EFT nr. L 132 af 16. 6. 1995, s. 6.

(9) EFT nr. L 391 af 31. 12. 1992, s. 36.

(10) EFT nr. L 27 af 4. 2. 1995, s. 3.